google/wiki40b huggingface dataset:
Dragon Ball Z: The History of Trunks

Siužetas

Po kovos su Fryzu grįžęs atgal į žemę Son Gokas suserga ir miršta nuo virusinės širdies ligos. Bet tai ne vienintelė bloga žinia – du Raudonojo Kaspino armijos siaubūnai kiborgai naikina Žemės gyventojus ir miestus.
Visi, bandę juos sustabdyti, mirė – Pikolas, Vedžitas, Tienšinhanas, Jamčis ir Krilinas žuvo siaubingame mūšyje. Teliko tik vienas Z komandos kovotojas – Son Gohanas.
Trylikametis Tranksas slepiasi su savo mama Bulma suniokotame mieste. Dėl dažnų kiborgų puolimų, jis nutaria mokytis kautis padedamas Son Gohano.
Šiek tiek pasitreniravęs jis su Gohanu skuba į pagalbą žmonėms atrakcionų parke, kurį buvo užpuolę kiborgai. Bet Tranksui patekus į bėdą, jo gelbėti skubėjęs Gohanas netenka kairės rankos. Tranksas pradeda mokytis pavirsti super sajanu, bet jam nepavyksta nes jis neturi tinkamos motyvacijos.
Kito užpuolimo metu Gohanas neleidžia Tranksui vykti kartu, todėl jis Tranksui vožia per sprandą ir pastarasis netenka sąmonės. Mūšio metu Gohanas miršta. Vėliau atsipeikėjęs Tranksas randa jo kūną ir dėl savo geriausio draugo mirties Tranksas virsta super sajanu.
Po ketverių metų super sajanas Tranksas bando sutramdyti kiborgus, bet pats vos nežūva. Pagijęs jis paklauso savo mamos ir vyksta su laiko mašina į praeitį duoti Son Gokui priešnuodžių nuo širdies viruso ir įspėti apie kiborgus.
Didžioji tuja

Paplitimas

Auga Šiaurės Amerikos žemyno vakarų pakrantėje, dabartinių JAV (Vašingtono, Oregono, šiaurės Kalifornijos), šiaurės Aidaho, vakarų Montanos valstijose) ir Kanados (Britanijos Kolumbija) teritorijose.
Introdukuotos vidutinių platumų klimato zonoje, įskaitant ir vakarų Europą, Australiją (į šiaurę iki pat Sidnio), Naujojoje Zelandijoje, rytinėje JAV pakrantėje (jos šiaurėje iki centrinės Niujorko valstijos dalies ir Havajų salų kalnuotose vietose. Naturalizuota JK, taip pat introdukuota Lietuvoje.

Požymiai

Savo natūralaus paplitimo areale dažniausiai pasitaiko iki 30-53 m, didžiausias šių medžių aukštis iki 65–75 m. Kamienai iki 3–4 m skersmens, didžiausio skersmens iki 6,04 m. Didžiausio tūrio šios rūšies medis - 500 m³.

Amžius

Dažnai pasitaiko gyvenančių iki 800-1000 metų, yra žinomas 1460 metų turintis medis.
CF Rayo Majadahonda

Istorija

Įkurtas 1976 m. Žaidė žemesniuosiuose divizionuose. 2018/2019 m. žais antros pakopos pirmenybėse.
Šiaulių apygardos prokuratūra

Šiaulių apygardos prokuratūra - apygardos prokuratūra Lietuvoje, valstybės institucija. Pavaldžios apylinkės prokuratūros (atitinkamai pagal Šiaulių apygardos teismo veiklos teritoriją).
Adresas: Dvaro g. 90, LT-76240 Šiauliai.
Čekijos futbolo varžybos 1987–1988 m.

1987–1988 m. pirmenybės

Čekijos komandos žaidė Čekoslovakijos pirmenybėse, žr. Čekoslovakijos futbolo varžybos 1987–1988 m.
Genrik Kolendo

Biografija

1999 m. UAB „Eisiga“ vyr. inžinierius, 2001 m. Vidaus reikalų ministerijos Valstybės sienos apsaudos tarnybos Purvėnų užkardos aptarnavimo grupės vadovas. 2003 m. Lietuvos žemės ūkio konsultavimo tarnybos Šalčininkų rajono konsultavimo biuro inžinierius – konsultantas pastatams ir mašinoms .
Nuo 1990 m. Lietuvos demokratinės darbo partijos, nuo 2000 m. Lietuvos socialdemokratų partijos Šalčininkų rajono skyriaus narys, 2003 m. atsakingasis sekretorius.
2000–2003 m. (LDDP sąraše)ir nuo 2003 m. balandžio mėn. Šalčininkų rajono savivaldybės tarybos narys
Kostas Doveika

Kostas Doveika (1912 m. lapkričio 18 d. Minčaičiai, Žagarės valsčius – 1999 m. vasario 7 d. Vilnius) – Lietuvos literatūros tyrinėtojas, humanitarinių mokslų daktaras.

Biografija

Baigė Telšių gimnaziją, 1935–1938 m. studijavo Vytauto Didžiojo universitete. 1946 m. baigė Vilniaus universitetą. 1955 m. filologijos mokslų kandidatas.
1940–1945 m. mokytojavo Šilalės gimnazijoje. 1946–1989 m. dirbo Lietuvių kalbos ir literatūros institute.
Jonas Mykolas Sologubas

Biografija

Lietuvos bajorų Sologubų giminės atstovas, herbo „Prawdzic“ savininkas, Kauno taurininko Jeronimo Sologubo (apie 1640–1708) ir Katerinos Grotus sūnus.
1713 metais Jonas Mykolas Sologubas gavo Žemaitijos taurininko pareigybę, 1722 metais – Gostinskio pakamario. Vėliau užėmė keletą aukštų valstybinių pareigybių. 1730 ir 1747 metais du kartus buvo renkamas Lietuvos Tribunolo maršalka.
Jam priklausė Gorko, Čarejo, Turovo ir Iveneco miestai.
Semantinis tinklas

Semantinis tinklas yra terminas, kurį sugalvojo Tim Berners-Lee, ir kuris reiškia ateities interneto tinklą kaip globalią duomenų bazę. Semantinio tinklo infrastruktūra leistų tiek žmonėms, tiek mašinoms daryti sprendimus kaip kategorizuoti informaciją ir ją panaudoti. Į architektūrinius elementus įeina semantika (elementų pavadinimai), struktūra (elementų hierarchija) ir sintaksė (bendravimas)

Santykis su žiniatinkliu

Šiuo metu žiniatinklis remiasi daugiausia HTML kalba parašytais dokumentais. HTML yra tinkama kalba aprašymui, akcentuojant vizualinį atkūrimą, t. y. struktūruoto teksto masyvas, į kurį įsiterpia multimedijos objektai (paveiksliukai, interaktyvios formos). HTML turi ribotas galimybes klasifikuoti teksto blokus puslapyje, išskyrus, kai tai reikalinga dokumento struktūrai nustatyti ir suteikti jam norimą išvaizdą.
Pavyzdžiui, HTML kalba sukurtas internetinis katalogas gali būti lentelės formos, kuriame prekės numeris X586172 reiškia Acme Gizmo, kurio kaina 199 Lt. Tačiau duomenys toje lentelėje nebus susieti niekaip kitaip kaip tik lentelės formatavimu. T. y. X586172, Acme Gizmo ir 199 Lt HTML požiūriu yra tik vienas šalia kito esantys teksto gabaliukai. HTML taip pat negali tiksliai nurodyti, kad tas puslapis yra katalogas, o tik užvardinti jį kaip katalogą suteikiant puslapio pavadinimą.
Semantinis tinklas bando šiuos trūkumus pašalinti naudojant aprašomąsias technologijas RDF ir OWL bei į duomenis orientuotą, lanksčią žymėjimo kalbą XML. Šios technologijos yra sujungiamos taip, kad būtų galima pateikti aprašymus, kurie papildytų arba pakeistų žiniatinklio dokumentų turinį.
Juodupiai (Vilkaviškis)

Aplinkinės gyvenvietės

Paežeriai – 2,5 km
Visuotinė enciklopedija

Visuotinė enciklopedija, Generalinė enciklopedija arba universalioji enciklopedija – enciklopedinis žinynas, kuriuo siekiama apimti visas pasaulio žinias ir jas pateikti kiek įmanoma išsamiau.
Jos tikslas – pateikti „išsamią visų menų ir mokslų teoriją siejant tai su aukščiausia proto paskirtimi“ (Meyers Konversationslexikon, 1888).
Martinikos futbolo čempionatas

Martinikos futbolo čempionatas yra aukščiausia Martinikos futbolo lyga įkurta 1919 m., kurią organizuoja Martinikos futbolo federacija. Lygoje žaidžia 14 šalies komandų. Keturias paskutines vietas užėmusios komandos perkeliamos į žemesnę lygą (Martinique Promotion d'Honneur).
Lars Fredriksen

Lars A. Fredriksen (g. 1971 m. vasario 8 d., Šiene, Norvegijoje) – norvegų pop dainininkas, 1998 metais dalyvavęs „Eurovizijos“ dainų konkurse.
Lars gimė Šiene, pietų Norvegijoje. Pradėjo dainuoti nuo pat mažens, buvo choro „Oslo Gospel Choir“, su kuriuo keliavo po įvairias Europos šalis, narys. 1998 m. po pergalės Norvegijos nacionalinėje „Eurovizijos“ atrankoje „Melodi Grand Prix“, išrinktas atstovauti savo šaliai dainų konkurse, vykusiame Birmingeme, Jungtinėje Karalystėje. Sudainavęs energingą dainą „Alltid sommer“ (liet. Visada vasara), Lars užėmė 8 vietą tarp 25 dalyvių.
1999 m. išleido debiutinį albumą „Pleased to meet you“.
Henrikas Šiaudinis

Biografija

1962–1966 m. mokėsi Nevaišių pradinėje mokykloje, 1966–1970 m. Ceikinių aštuonmetėje mokykloje, 1973 m. baigė Ignalinos 1-ąją vidurinę mokyklą. 1978 m. baigė Lietuvos žemės ūkio akademiją, agronomas.
1978–1985 m. Ignalinos rajono ūkių agronomas, 1985–1995 m. kolūkio „Naujas gyvenimas“ pirmininkas, žemės ūkio bendrovės „Naujas gyvenimas“ vadovas. Nuo 1995 m. Ignalinos rajono savivaldybės mero pavaduotojas.
Lietuvos valstiečių liaudininkų partijos narys, Ignalinos rajono skyriaus pirmininkas.
1990–1995 m. Ignalinos rajono tarybos deputatas, 1995–1997 m., 1997–2000 m., 2000–2003 m., 2003–2007 m., 2007–2011 m.  nuo 2011 m.  Ignalinos rajono savivaldybės tarybos narys. Nuo 2014 m. Ignalinos rajono savivaldybės meras.
Sutuoktinė Rimutė, vaikai Monika, Ignas.
Stanislovas Andrulis

Biografija

1983 m. baigė Rietavo tarybinį ūkį – technikumą, technikas mechanikas. UAB „Assula“ direktorius.
Partijos Tvarka ir teisingumas (liberalai demokratai) Kelmės rajono skyriaus narys. Nuo 2007 m. Kelmės rajono savivaldybės tarybos narys.
Išsiskyręs, vaikai Egidijus, Grąžina, Evaldas.
UE Extremenya

Istorija

Klubas įkurtas 1998 m. Tuo metu vadinosi Francfurt Cerni. Nuo 2003 m. vadanasi dabartiniu pavadinimu.
Mtvara

Istorija

XX a. vid. Mtvara buvo britų žemės riešutų plantacijų projekto centras. Šiam projektui žlugus, miesto svarba sumenko.
Raimondas Šiugždinis

Raimondas Šiugždinis (g. 1967 m. spalio 8 d. Kaune) – Lietuvos buriuotojas.

Biografija

1986 m. baigė Kauno politechnikumą.
Utenos Šv. Sergijaus Radonežiečio cerkvė

Istorija

Cerkvė buvo pastatyta prasidėjus sparčiam miesto augimui. Pagrindinės cerkvės statybų rėmėjas buvo G. Biriukovas, kuris skyrė 1200 rublių. Cerkvė pašventinta 1869 m. lapkričio 14 dieną. Cerkvę aptarnaudavo šventikas iš Užpalių. 1909 m. vasario 2 d. cerkvės pašonėje įsikūrė Šv. Sergijaus brolija bei našlaičių prieglauda. 1914 m. cerkvėje lankėsi Maskvos patriarchas Tichonas. Per I pasaulinį karą cerkvė buvo suniokota. XX a. trečiojo dešimtmečio pradžioje buvo atliktas remontas, 1927 m. cerkvę pašventino Vilniaus ir Lietuvos metropolitas Eleuteriušas (Bogojavlenskis). 1941 m. birželio 20 d. cerkvė buvo padegta ir sudegė, o plytos panaudotos kitų pastatų statyboms.
Nauja Utenos Viešpaties Pakilimo į dangų cerkvė pastatyta 1989 metais gretimame sklype.
Sasha Song

Biografija

Būdamas 10-ies metų, Dima Šavrovas išpopuliarėjo Lietuvoje su daina „Mamai“ (kurią sukūrė Ovidijus Vyšniauskas ir Gintaras Zdebskis). Pelnė „Bravo“ apdovanojimą ir išleido debiutinį albumą „Svajonių Laivas“. Būdamas 15 metų, su tėvu išsikėlė į Didžiąją Britaniją ir ten pragyveno 9-ius metus (8-ius be jį palikusio tėvo), viename iš Londono koledžų studijavo muziką. 2005 m. grįžo į Lietuvą kartu su savo muzikiniu partneriu Hywel Sam ir tarptautiniame konkurse „Palanga 2005“ laimėjo Grand Prix.
2008 m. pasirodė Lietuvos muzikinėje scenoje po Sasha Son sceniniu pseudonimu. Dalyvavo muzikiniame realybės šou „Muzikos akademija“ ir užėmė 3–ą vietą. Bendradarbiavo su prodiuseriu E. Dragūnu. Vėliau sceninį pseudonimą, pridėdamas vieną raidę, pasikeitė į Sasha Song. Tarptautiniame konkurse „Malta Euro Song“ pasiekė 2-ą vietą, o tarptautiniame pop dainos konkurse Taline „Laagna Laul“ irgi užėmė 2-ą vietą.
5 kartus dalyvavo nacionalinėje atrankoje į tarptautinį muzikos konkursą „Euroviziją“, o 2009 m. su daina „Pasiklydęs žmogus“ dalyvavo konkurse „Dainų daina 2009“ ir nugalėjo. Kaip konkurso laimėtojui atiteko ir galimybė atstovauti Lietuvą „Eurovizijos“ konkurse Maskvoje (Rusija), kuria atlikėjas ir pasinaudojo. Daina „Pasiklydęs žmogus“ išleista singlo pavidalu, įrašyta angliška („Love“) bei rusiška („Odinoky Geroj“) versijos, kurių pastarųjų miksą S. Song ir atliko „Eurovizijoje“. Pateko į pusfinalininkų 10–uką, o finale užėmė 23–ą vietą. Tai yra šeštasis geriausias Lietuvos pasiekimas – po „LT United“ pasiektos 6-osios, D. Montvydo 14-os (2012 m.), V. Baumilos su M. Linkyte 18-os, E. Sašenko 19-os ir A. Pojavio 22-os vietų nuo tada, kai 2004 m. Eurovizijoje įvesti pusfinaliai. Netrukus atlikėjas ėmė bendradarbiauti su prodiuseriu ir vadybininku Martynu Tyla. „Tamabi goes…“ koncertų cikle įkūnijo dainininką George Michael. Taip pat šio dainininko kūrinius atliko ir su Lietuvos valstybiniu simfoniniu orkestru (dirigentas – G. Rinkevičius), pritariant gospelo chorui „Sounds in G“.
2010 m. kartu su Evelina Anusauskaite bei Šiaulių choru dalyvavavo TV3 muzikiniame projekte „Chorų karai“, kuriame užėmė 6-ą vietą.
2011 m. balandžio-gegužės mėn. kartu su Lietuvos grožio konkursų laureate Viktorija Sutkute dalyvavo LNK muzikiniame projekte „Žvaigždžių duetai 5“, bet iškrito prieš pusfinalius.
Mordechajus Aronas Gincburgas

Biografija

Gimė 1795 m. gruodžio 3 d. Salantuose, tėvas Jeguda Ošeris (1765–1823) Rusijos imperijoje buvo vienas iš pirmųjų žydų rašytojų ir vietos žydų gyvenimo būdo modernizacijos šalininkų maskilių. Būdamas 15 metų kartu su tėvu išsikraustė gyventi į Šiaulius, 1816 m. persikraustė į Palangą. Tėvas savo sūnų mokino gramatikos, algebros, vokiečių kalbos ir kitų dalykų. Visi M. Gincburgo tėvo rankraščiai sudegė per gaisrą Palangoje 1831 metais. Palangoje M. Gincburgas dirbo vertėju, vertė tekstus iš vokiečių kalbos. Ieškodamas geresnio gyvenimo M. Gincburgas pabuvojo Klaipėdoje ir Liepojoje, kur privačiai mokė vokiečių kalbos bei užsiiminėjo įvairiais verslais. 1823 m. parašė pirmąją knygą „Gelot Erez he-Chadascha“ apie Amerikos atradimą, kuri buvo išspausdinta Vilniuje. Vėliau gyvendamas Vilniuje rašytojas vertė įvairius kūrinius ir tekstus į hebrajų kalbą. 1839 m. išvertė „Rusijos istoriją“, 1842 m. „Napoleono žygį į Rusiją“. Gyvendamas Vilniuje priklausė miesto inteligentams ir buvo labai gerbiamas. Mirė 1846 m. lapkričio 5 d. Vilniuje. M.Gincburgo laidotuvių metu žydų švietėjai (maskiliai) priėjo nuomonės, kad jiems reikalingos patalpos susitikimams, ir nusprendė tuo tikslu įkurti savo sinagogą ir taip atsirado Vilniaus choralinė sinagoga.
Šiaurės Slėnio kartelis

Šiaurės Slėnio kartelis (isp. Norte del Valle Cartel) – Kolumbijoje veikiantis narkotikų kartelis. Iškilo apie 1990 m. po Kalio ir Medeljino kartelių subyrėjimo ir tapo viena iš galingiausių nelegalios narkotikų prekybos organizacijų.
Įtakingiausi kartelio narkobaronai – Diego León Montoya Sánchez (Donas Diego), Wilber Varela (Jabón, Muilas) ir Hernando Gómez Bustamante (Rasguño). Diego Montoya iki pagavimo 2007 m. pabaigoje buvo FTB dešimties ieškomiausių žmonių sąraše.
Manoma, kad šiuo metu karteliui vadovauja Carlos Alberto Rentería Mantilla. Už informaciją apie jį, atvesiančią prie arešto, paskirta 5 milijonų dolerių premija.

Veikla

Pasak įrašų apie Diego León Montoya Sánchez FTB archyve, organizacija kaltinama kelių šimtų tonų kokaino eksportu iš Kolumbijos į Meksiką, iš kur savu ruožtu į JAV. Taip pat bendradarbiavimu su nelegaliomis ginkluotomis kraštutinių kairiųjų ir kraštutinių dešiniųjų teroristų grupuotėmis, konkurentų bei skolininkų už narkotikus žmogžudystėmis. 
Pasak RICO, tarp 1990 ir 2004 kartelis eksportavo daugiau nei 500 tonų kokaino už maždaug 50 milijardų dolerių sumą.
Kartelio nariai naudojasi teroristų organizacijos Autodefensas Unidas de Colombia pagalba, daugiausiai – narkotikų kelių, laboratorijų ir Norte del Valle narių bei sąjungininkų apsaugai.
Manoma, kad kartelis turi didelę įtaką Kolumbijos vyriausybėje ir teisėsaugoje. Tarp kitų dalykų ši įtaka naudojama stabdant dilerių perdavimą JAV teisėsaugai. Didelė tikimybė, kad organizacija turi priėjimą prie operatyvininkų Kolumbijoje daromų pokalbių įrašų.

Vidinis karas

2003 metais Hernando Gómez, Wilber Varela ir jų komanda pradėjo išdavinėti kartelio narius Jungtinėms Valstijoms, greičiausiai bandydami išsiderėti palankias pasidavimo sąlygas – neliečiamumą prieš įstatymus ir apsaugą. Tokio judėjimo nepalaikė Diego Montoya ir kiti narkobaronai. Prasidėjo vidiniai klanų karai, per kuriuos 2003–2004 žuvo virš 1000 žmonių. Kruvinas karas paskatino Kolumbijos vyriausybę sustiprinti kovą su narkomafija, ir 2004 buvo areštuota apie šimtą žudikų iš abiejų kartelio frakcijų, o 2005 – Julio César López, artimas Varelos partneris, ir Montojos kareivių vadas Carlos José Robayo Escobar. Konfiskuota turto daugiau, nei už 100 milijonų JAV dolerių, įskaitant beveik baigtą gaminti povandeninį laivą.
Karas paskatino kai kuriuos narius ieškoti teisėsaugos prieglobsčio ir bendradarbiauti su policija.
Mersedarijas

Mersedarijas (isp. Mercedario) – viršukalnė Anduose, aukščiausia Ramaldos kordiljeroje. Išsidėsčiusi Argentinoje, San Chuano provincijos pietvakariuose, netoli sienos su Čile, 100 km į šiaurę nuo Akonkagvos. Aukštis – 6720 m (kitais duomenimis – 6770 m). Pirmieji įkopė 1933 m. sausio 18 d. lenkų alpinistai Adam Karpiński ir Wiktor Ostrowski.
Imstas

Istorija

Nuo 1282 m. turėjo teisę rengti turgus. Iki 1918 m. Imstas priklausė Habsburgų monarchijai  (Austrijos pusėje po Austrijos-Vengrijos susitarimo 1867 m.), taip pat vadintas JMST. Pilnas miesto teises įgijo 1898 m.

Rogučių trasa

1958 m. Imse buvo baigtas įrengti pirmasis dirbtinio ledo takas. Trasa buvo 1000,9 m ilgio, su 17 posūkių, o vertikalus aukščių skirtumas sudarė 124,8 m, todėl jos vidutinis nuolydis buvo 12,48 %. Imstas surengė Pasaulio rogučių sporto čempionatą 1963 ir 1978 m., o 1956, 1971 ir 1974 m. - Europos čempionatus.

SOS vaikų kaimas

1949 m. Hermann Gmeiner įkūrė pirmąjį SOS vaikų kaimą Imsto rajone. „SOS-Kinderdörfer organization“ dabar vadovauja apie 450 panašių kaimų visame pasaulyje.
John Updike

Gyvenimas ir kūryba

Jo vaikystė prabėgo gimtajame mieste, kuriame lankė mokyklą. 1947 m. šeima persikėlė į ūkį netoli Plauvilio. Vaikystės prisiminimus jis aprašė viename pirmųjų savo romanų „Kentauras“. Autobiografiniais motyvais paremtoje knygoje Apdaikas aprašo tris vieno koledžo mokytojo dienas vykusias 1947 m. sausį. Tai kiek mitologizuota istorija apie sūnaus ir tėvo santykius Amerikos provincijos miestelyje pokario metais. Nuo 1950 m. iki 1954 m. Džonas Apdaikas studijavo Harvardo universitete anglistiką, po to vienerius metus mokėsi meno mokykloje Oksforde. Grįžęs į JAV, jis gavo reporterio vietą savaitraštyje „The New Yorker“, kuris išspausdino jo pirmuosius trumpus apsakymus. Po dvejų metų jis tapo laisvu leidinio darbuotoju ir pradėjo rašyti įtakingus litaratūros kritikos straipsnius. 1957 m. persikėlė į Bostono priemestį ir visiškai atsidėjo romanų rašymui. Pirmasis iš dvidešimties iki šios dienos parašytų romanų pasirodė 1959 metais. Tai buvo „Šventė prieglaudoje“. Iškart po pirmojo pasirodė kitas – „Triuši, bėk“, pirmasis vadinamosios „Triušio“ tetralogijos romanas. Po metų romanas susilaukė didelės sekmės ir įtvirtino Džono Apdaiko kaip vieno iš reikšmingiausių šio laikmečio JAV rašytojų statusą. Romano pagrindinis veikėjas Haris „Triušis“ Angstromas tapo svarbiausiu amerikiečių literatūros veikėju. Septintojo dešimtmečio viduryje Apdaikas daug keliavo ir skaitė paskaitas TSRS, Rumunijoje, Bulgarijoje ir Čekoslovakijoje. Sensacingo populiarumo sulaukė jo romanas „Poros“. Be romanų Apdaikas rašė eilėraščius, dramas, knygas vaikams ir esė. 1968 m. išleido autobiografinę knygą „Savimonė“.
Luknė (Šventoji)

Geografija

Išteka į pietvakarius nuo Skuodo. Išskyrus pirmąjį kilometrą, teka Lietuvos–Latvijos pasieniu pietvakarių kryptimi. Į Šventąją įteka ties Sriauptais, 48,5 km nuo jos žiočių.
Intakai: Geišupė (latv. Ģeišupe, Latvija) (dešinysis).
Gyvenvietės: Luknės, Didžioji Paluknė, Sriauptai (Lietuva), Lankučiai (latv. Lankuti, Latvija).

Pavadinimas

Upėvardis kildinamas nuo žodžių luknas („kurio ragai eina į šalis“), lukniuoti („liumpėti, būti klampiam“). Bendresnė šaknies lukn- reikšmė galėjo būti „lenkti, linkti“ iš to – „klimpti, glebti“ (plg. latv. lukns „lankstus“, lukt „lėpti, glebti“).
Užsienio kalba

Lietuva

Lietuvos mokyklose mokoma bei rengiami brandos egzaminai šių užsienio kalbų: anglų, vokiečių, rusų, prancūzų (NEC inf.).
Taip pat mokoma lotynų ispanų, italų bei kt.

Vokietija

Vokietijoje dažniausiai pasirenkama pirmoji užsienio kalba yra anglų. Kitos užsienio kalbos – lotynų, prancūzų, ispanų, italų, rusų, danų bei nyderlandų. Anglų kalbos dauguma mokinių mokosi nuo 5 klasės. Plinta anglų kalbos pamokos pagrindinėje mokykloje bei darželiuose. 6-7 ir 9 klasėse, vėliau ir 11 klasėje (pasirinkus vidurinį mokslą, t. y. mokantis vok. Oberstufe) gali būti pasirenkama papildoma užsienio kalba. Abitūrai reikalingos 2 užsienio kalbos, todėl antroji privaloma nuo 7 klasės. Reikalavimai gali skirtis nuo mokyklos tipo bei federalinės žemės (švietimo sritis priklauso federalinių subjektų reguliavimo kompetencijai, todėl žemės yra palyginti savarankiškos).
VDR nuo 5 klasės buvo privaloma rusų kalba, nuo 7 – dažniausiai anglų arba prancūzų.
45 % vyresnių nei 14 m. vokiečių pripažino nekalbantys arba nesuprantantys jokios užsienio kalbos (remiantis IfD Allensbach apklausa 2006-2007 m.)

Šveicarija

Šveicarijoje pirmąja užsienio kalba pasirenkama dažniausiai viena iš 3 oficialių kalbų – vokiečių, italų arba prancūzų. Vokiečių aukštaičių kalba de facto yra dėstoma nuo 1 klasės (žr. Diglosija). Retoromanai dažnai auga dvikalbėse šeimose. Anglų beveik visuose kantonuose mokoma bent jau nuo 7 klasės.
Grubios jėgos ataka

Grubios jėgos atakos pavyzdys

Tarkime, mes žinome, kad 631d5db84e6bd7656958a298f06f6e30 yra skaičiaus iš intervalo [0, 1000000] santrauka. Norėdami tą skaičių surasti, galime generuoti visų mažesnių nei 1000000 skaičių md5 santraukas ir lyginti jas su turima santrauka.
Pavyzdys python programavimo kalba:
#!/usr/bin/env pythonimport sys, hashlibtry:
hash = sys.argv[1]except:
print "\nNaudojimas: python skriptas <md5_hash>\n"
sys.exit(1)for nr in xrange(1000000):
if hashlib.md5(str(nr)).hexdigest() == hash:
print "\nSkaicius rastas: %s\n" % nr
break
Naudodami šį skriptą galime greitai sužinoti, kad ieškomas skaičius yra 950645.
Danielius Gužas

Danielius Gužas (g. 1929 m. birželio 20 d. Sičiūnuose, Panemunio valsčius) – Lietuvos inžinierius mechanikas, habilituotas technologijos mokslų daktaras.

Biografija

Brolis Vytautas Gužas. 1944–1949 m. Lietuvos partizanų ryšininkas. 1954 m. baigė Lietuvos žemės ūkio akademiją. 1997 m. habilituotas technologijos mokslų daktaras.
1957–1964 m. Vilniaus politechnikumo, 1969–1994 m. Vilniaus inžinerinio statybos instituto (nuo 1990 m. Vilniaus Gedimino technikos universitetas), 1994–1996 m. – Lietuvos žemės ūkio akademijos dėstytojas; nuo 1978 m. docentas.
Nuo 1990 m. Lietuvos akustikų sąjungos prezidentas, nuo 1992 m. Tarptautinio triukšmo kontrolės inžinerijos instituto (International Institute of Noise Control Engineering) Niujorke Triukšmo mažinimo komisijos narys. 1992–1994 skaitė paskaitas Vasedos universitete (Japonija).
Svarbiausia mokslinių tyrimų sritis – aplinkos ir gamybinio triukšmo mažinimo metodai ir priemonės. 3 išradimų autorius.
Lukas Skaivokeris

Lukas Skaivokeris – „Žvaigždžių karų“ veikėjas, riteris džedajus. Lukas Skaivokeris veikia III, IV, V, VI, VII ir VIII epizoduose (III – tik kūdikis). Luko Skaivokerio dvynė sesuo – Lėja Amidala Skaivoker. Jų tėvai – džedajus, pasukęs į Tamsiąją Jėgos pusę, – Anakinas Skaivokeris – ir Padmė Amidala, buvusi Nabu planetos karalienė, vėliau – senatorė.
Luką užaugino jo teta ir dėdė Tatuino planetoje. Lukas buvo vienas pagrindinių herojų pilietiniame Galaktikos kare. Džedajaus meno jį mokė Obi-Van Kenobis ir Joda.
Epizoduose IV, V ir VI Luką Skaivokerį vaidino Mark Hamill.